LAOAG CITY – Naituding nga ipatungpal intono bigat ti DILG ti innem a bulan a suspension kontra iti maysa a barangay chairman ti ciudad ti Batac.
Daytoy ti kinumpirmaran iti Bombo Radyo Laoag ni DILG officer Janet Duarte ti nasao a ciudad ngem nagkedked a nangidetalye iti rason a masuspenso ti kapitan.
Naammuan a ti barangay chairman a napatawan ti innem a bulan a suspension ket ni Brgy Chairman Lemuel Duldulao ti Brgy 6, Callaguip, Batac City.
Segun met ti impormasyun a nakalap ti Bombo Radyo Laoag, ni Duldulao ket naaddaan ti sumagmamano a kaso iti Office of the Ombudsman ken maysan ti nadesisyunan.
Inbatad met ni DILG provincial director Roger Daquioag nga awan pay ti naawat da a kopya ti suspension order ni Duldulao ngem inadmitir na nga addan impormasyun a naawat da iti daytoy.
ilo_Latn ilo_Latn ilo_Latn ilo_Latn ilo_Latn